Document ID: 32007D0218

ΑΠΌΦΑΣΗ ΤΗΣ ΕΠΙΤΡΟΠΉΣ
της 28ης Μαρτίου 2007
για την τροποποίηση της απόφασης C(2006) 4332 τελικό για τον καθορισμό, ανά κράτος μέλος, της ετήσιας ενδεικτικής κατανομής των κοινοτικών πιστώσεων ανάληψης υποχρεώσεων από το Ευρωπαϊκό Ταμείο Αλιείας για την περίοδο από την 1η Ιανουαρίου 2007 έως τις 31 Δεκεμβρίου 2013
[κοινοποιηθείσα υπό τον αριθμό Ε(2007) 1313]
(2007/218/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1198/2006 του Συμβουλίου, της 27ης Ιουλίου 2006, σχετικά με το Ευρωπαϊκό Ταμείο Αλιείας (1), και ιδίως το άρθρο 14,
Εκτιμώντας τα ακόλουθα:
(1)
Βάσει της απόφασης C(2006) 4332 τελικό της Επιτροπής της 4ης Οκτωβρίου 2006 καθορίζεται, ανά κράτος μέλος, η ετήσια ενδεικτική κατανομή των κοινοτικών πιστώσεων ανάληψης υποχρεώσεων για την περίοδο από την 1η Ιανουαρίου 2007 έως τις 31 Δεκεμβρίου 2013 για τις περιφέρειες που είναι επιλέξιμες για χρηματοδότηση από το Ευρωπαϊκό Ταμείο Αλιείας (εφεξής «ΕΤΑ») στο πλαίσιο του στόχου «εκτός σύγκλισης», των κοινοτικών πιστώσεων ανάληψης υποχρεώσεων για τις περιφέρειες που είναι επιλέξιμες για χρηματοδότηση από το ΕΤΑ στο πλαίσιο του στόχου «σύγκλισης» και για το σύνολο των κοινοτικών πιστώσεων ανάληψης υποχρεώσεων από το Ευρωπαϊκό Ταμείο Αλιείας.
(2)
Πρέπει να καθοριστούν τα ενδεικτικά ποσά των κοινοτικών πιστώσεων ανάληψης υποχρεώσεων για τις περιφέρειες που είναι επιλέξιμες για χρηματοδότηση από το ΕΤΑ στο πλαίσιο του στόχου «σύγκλισης» και το σύνολο των πιστώσεων ανάληψης υποχρεώσεων από το ΕΤΑ όσον αφορά τη Βουλγαρία και τη Ρουμανία προκειμένου οι εν λόγω χώρες να λαμβάνουν χρηματοδότηση από το ΕΤΑ έως το 2013.
(3)
Η απόφαση C(2006) 4332 τελικό πρέπει να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα I της απόφασης C(2006) 4332 τελικό αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Μαρτίου 2007.

Labels: 2
18
15
6